 Eebbana waa ogyahay waxa cirka iyo dhulka ku sugan, wax walbana Kitaab bay ku sugan yihiin, Eebbana waa u-fududdahay xaalkaasu, mana habboona in la caabudo wax Eebbe kasoo hadhay oon waxba ahayn, wax Eebbe wax uga tarina ma jiro daalimiinta, marka Xaq-diidayaasha lagu akhriyo aayaadka Eebbe oo cad cad waxaad aragtaa wajiga gaalada oo diiddan oo u-dhaw inay ku boodaan cidda akhrin aayaadka Eebbe, waxaase shar ku dhan yahay Naarta Eebbe u-darbay kuwa gaaloobay iyadaana u-xun meel loo ahaado, waxay caabudi oo Eebbe kasoo hadhayna ma karaan abuur daqsi hadday kulmaan, hadduu wax ka qaatana kama dhacsan karaan, kan caabudi iyo kan la-caabudiba waa tabar yar yihiin, mana waynayn gaaladu Eebbe mudnaantiisa, waana xoog-badane adkaada, cid lamid ah ama ka dulmi-badan oo ka-xun ma jirto cid caabudday wax Eebbe kasoo hadhay. 